સરદાર એટલે સરદાર..રાષ્ટ્રપિતા ગાંધીજીની આઝાદીની ચળવળના અડગ સાથી. ગુજરાતની ચરોતર ભૂમિ કરમસદ એ તેમનું વતન. મોસાળ નડિયાદમાં તેમનો જન્મ..૩૧ ઑક્ટોબર, ૧૮૭૫માં થયેલ.પિતા ઝવેરભાઈ ને માતા લાડબાનું આ ચોથું સંતાન એટલે આ વલ્લભભાઈ. પહેલા..સોમાભાઈ, નરસિંહભાઈ, વિઠ્ઠલભાઈ, વલ્લભભાઈ, કાશીભાઈ ને નાની બહેન દહીબા. લંડનથી બેરિસ્ટર બની આવેલા આ દેશપ્રેમી સપૂત ધીકતી વકીલાત છોડી, ગાંધીજી સાથે જોડાયા. આ જુવાન, એટલે બુલંદ વ્યક્તિત્ત્વ, ને લઈ લીધી આગેવાની ખેડૂત સત્યાગ્રહની.. ખેડા સત્યાગ્રહ થી બોરસદ થઈ બારડોલી ગામના ખેડૂતોને સંગઠિત કરી અંગ્રેજ સલ્તનતને પડકારી દીધી. અડગ મનોબળથી આઝાદી મળ્યા બાદ ૫૬૫ રજવાડાંને એક છત્રે લાવી ,અખંડ ભારતના શિલ્પી બની ગયા. તેમનાં પત્નિ ઝવેરબા ૧૯૦૯માં કેન્સરથી મૃત્યુ પામ્યા પછી,એકલે હાથે કુટુમ્બીજનો સાથે ,સંતાનો ડાહ્યાભાઈ ને મણીબેનને ,દેશ સેવા સાથે મોટા કર્યા. ભારતના પહેલા ગૃહમંત્રી , ઉપ પ્રધાનમંત્રી એવા નિખાલસ મુત્સદીએ ૧૫મી ડિસેમ્બરે , ૧૯૫૦માં વિદાય લીધી.